
23-TA-1066: Noteikumu projekts (Grozījumi)
Grozījumi Ministru kabineta 2011. gada 13. septembra noteikumos Nr. 703 "Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību"
TA saskaņojamie dokumenti
Noteikumu (grozījumu) projekts 4.0
Anotācija (ex-ante) 5.0
MK sēdes protokollēmuma projekts 4.0
Noteikumu konsolidētā versija 9.0
Papildu dokumenti (ieņēmumu aprēķins par MKN Nr.703)
Atzinuma sniedzējs
Finanšu ministrija
Atzinums iesniegts
22.10.2024.
Atzinuma sniegšanas termiņš
23.10.2024.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijas 1.3. sadaļā "Pašreizējā situācija" norādīts, ka "nav veikta nodevu par atkritumu apsaimniekošanas atļaujas pārskatīšanu kopš 2011. gada. Esošie nodevu apmēri nav samērojami ar šī brīža dokumentācijas sagatavošanas izmaksām. Ievērojot minēto, ir nepieciešams pārskatīt valsts nodevu apmēru par atkritumu apsaimniekošanas atļauju izsniegšanu, grozīšanu", savukārt sadaļas "Risinājuma apraksts" 15. un 17. punktā valsts nodevas apmēra paaugstināšana tiek pamatota ar aprēķiniem par eksperta darba izmaksām, t.i., veicot kāda darbinieka patērētā laika mērijumus ar hronometru un secinot, ka šī eksperta vienas stundas darba kopējās izmaksas ir 13,45 euro.
Vēršam uzmanību, ka atbilstoši likuma "Par nodokļiem un nodevām" 1. panta 2. punktā noteiktajam valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana).
Valsts nodevas apmēra paaugstināšana nevar būt tiešā veidā saistāma ar Valsts vides dienesta darbības finansēšanu un tā darbinieku (ekspertu) patērētā laika, kas veltīts dokumentu sagatavošanai, izmaksām, tādēļ aicinām precizēt anotācijas 1.3. sadaļu.

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Izziņas 71.punktā norādīts, ka FM priekšlikums ir ņemts vērā, taču, izskatot precizēto anotāciju ir secināms, ka nav veikti precizējumi, attiecīgi atkārtoti lūdzam precizēt anotācijas 1.3.sadaļā atsauci tagadējā 22.punktā no  “37.16” uz “37.16.” apakšpunktu.

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam anotācijas pielikumā “ieņēmumu aprēķins par MKN Nr.703” precizēt norādītās ieņēmumu apmēra izmaiņas, lai tās būtu korektas un saskaņā ar anotācijas 3.sadaļā norādīto informāciju, proti, ja atbilstoši aprēķinam prognozētie ieņēmumi valsts budžetā pēc nodevu apjoma izmaiņām gadā plānoti 50 840 euro, tad ievērojot šobrīd spēkā esošo nodevas ieņēmumu plānu 25 434 euro apmērā, ieņēmumu izmaiņas būs 25 406 euro nevis 127 142 euro apmērā.

